Mikuláš
Mikulášku dobrý strýčku, modlím sa ti modlitbičku,
zlož tu svoju plnú tašku, daj nám svojich darov trošku.....
Podľa mikulášskej nádielky sa naši klienti veru poriadne modlili počas celého roka. Mikuláš prišiel do nášho zariadenia spolu s čertom, anjelom aj speváckymi pomocníkmi. Svojim balíčkom potešil klientov na jednotlivých oddeleniach aj zamestnancov. Spolu s našimi šéfkuchármi pomohol variť kapustnicu v kotlíku a určite do nej zamiešal aj nejaké vianočné priania, aby klientom na večeru poriadne chutila. Mikuláš aj so svojimi pomocníkmi sa potom zabávali s klientmi v altánku nášho zariadenia, pochutili si na vianočnom čaji či čerstvých vianočných trubičkách. Jednoducho Mikuláš ako sa patrí.